laion/Wikipedia-Exotic huggingface dataset:
דינו אנדלובו

דינו אנדלובו (באנגלית: Dino Ndlovu; נולד ב-15 בפברואר 1990) הוא כדורגלן דרום אפריקאי המשחק בעמדת החלוץ בקבוצת סקאריאספור מליגת המשנה הטורקית ובנבחרת דרום אפריקה. אנדלובו החל את הקריירה שלו בקבוצות נוער שונות בדרום אפריקה, ובשנת 2009 חתם בקבוצת ממלודי סאנדאונס אך לא הצליח להשתלב בקבוצה והושאל כעבור שנה לבלומפונטיין סלטיק, במדיה הופיע תשע פעמים וסיים איתה במקום החמישי בליגה. בסיום עונת 2010/2011 חיפש לשחק מחוץ לארצו, וחתם בבני יהודה תל אביב מליגת העל בישראל. אנדלובו פתח כמעט בכל משחקי הליגה של הקבוצה, כבש שמונה שערים ובישל ארבעה. כמו כן, שיחק בארבעה משחקי מוקדמות הליגה האירופית, אך הקבוצה הודחה לאחר הפסד כפול לפאוק סלוניקי. את עונת 2011/2012 של ליגת העל סיים עם בני יהודה במקום הרביעי. במהלך קיץ 2012 נמכר אנדלובו למכבי חיפה תמורת מיליון אירו, וחתם בשורותיה לארבע עונות. עונת 2012/2013 הייתה טובה מבחינת אנדלובו, כאשר הוא כבש תשעה שערי ליגה שסייעו לקבוצה לסיים במקום השני בטבלה, שיחק במסגרת הליגה האירופית ובסך הכל כבש 16 שערים בכל המסגרות. בעונת 2013/2014 חלה הידרדרות במעמדו של אנדלובו בקבוצה, כאשר סבל מפציעות חוזרות וערך שתי הופעות בלבד. בינואר 2014 אנדלובו עזב את ישראל וחזר לדרום אפריקה אחרי שהושאל לקבוצת סופרספורט יונייטד. בריאיון לאתר "kickoff" טען לגזענות כלפיו מצד אוהדי מכבי חיפה שהובילה לרצונו לעזוב. ביוני 2014 השלימה סופרספורט יונייטד את רכישתו של אנדלובו. בינואר 2015 חתם בקבוצת מפומלנגה בלאק אייס'ס, גם היא מהליגה הבכירה בדרום אפריקה. ב-6 ביולי 2015 חתם באנורתוסיס פמגוסטה מליגת העל הקפריסאית, בעונתו היחידה בקבוצה הבקיע 17 שערים בליגה. ב-13 באוגוסט 2016 חתם לשנתיים בקרבאך האזרית. בינואר 2018 חתם בג'ג'יאנג גרינטאון מהליגה הסינית הראשונה. ביוני 2021 הצטרף לקבוצת קוג'אליספור מליגת העל הטורקית. באוגוסט 2022 חזר לסין וחתם בצ'אנגצ'ון יאטאי. בינואר 2023 חזר לטורקיה וחתם בבולספור מהליגה השנייה. אנדלובו שיחק במדי הנבחרות הצעירות של דרום אפריקה עד גיל 20 ועד גיל 23, וב-7 בספטמבר 2012 ערך את הופעת הבכורה שלו בנבחרת הבוגרת, במשחק ידידות נגד ברזיל, ונפצע באותו משחק. באותה שנה הוא שיחק עם הנבחרת בשני משחקי ידידות נוספים, מול פולין וקניה, וב-5 במרץ 2014 נכנס כמחליף במחצית השנייה בהפסד 5-0 לברזיל, שוב במשחק ידידות. מדיה וקבצים בנושא דינו אנדלובו בוויקישיתוף דינו אנדלובו, ברשת החברתית אקס (טוויטר) דינו אנדלובו, ברשת החברתית אינסטגרם דינו אנדלובו, באתר Transfermarkt דינו אנדלובו, באתר Soccerway דינו אנדלובו, באתר National Football Teams דינו אנדלובו, באתר FootballDatabase.eu דוד נתן, ליגה אירופית: בני יהודה הובסה 4:1 והודחה, באתר ynet, 9 באוגוסט 2012 דוד בן-שימול, אנדלובו חתם: "הוא יביא את הערך המוסף", באתר ynet, 15 באוגוסט 2012 איציק יצחקי‏, דינו אנדלובו: "במכבי חיפה לא נתנו לי הזדמנות לצמוח", באתר וואלה, 14 בינואר 2014 אנדלובו: אוהדי חיפה התנהגו כלפי בגזענות, באתר ONE‏, 17 בינואר 2014 Ndlovu had enough of racist fans, באתר kickoff, ‏ 17 בינואר 2014 (באנגלית) איציק יצחקי‏, מכבי חיפה: אידריסו מחוץ לסגל קמרון, דינו אנדלובו נמכר, באתר וואלה, 2 ביוני 2014 העברות בעולם, 13.8: ברצלונה בעקבות אלקאסר, אודגור יושאל לראן, באתר וואלה, 13 באוגוסט 2016 דינו אנדלובו נפצע במדי נבחרת דרום אפריקה, באתר וואלה, 7 בספטמבר 2012 שיא שערים לרונאלדו, ערב מרגש לספרד, שלושער לניימאר, באתר וואלה, 6 במרץ 2014
Corrosion of Conformity

Corrosion of Conformity (קורוז'ן אוף קונפורמיטי, בראשי תיבות CoC) היא להקת מטאל אמריקאית הפועלת ביוסטון שבטקסס. הלהקה הוקמה בצפון קרוליינה, והחלה את דרכה כלהקת הארדקור פאנק וקרוסאובר ת'ראש (אנ'). בהמשך, הלהקה עברה לסגנון שמזוהה איתה יותר, המושפע מדום מטאל ומרוק דרומי. אפשר לשמוע את מייק דין שר בפרויקט המטאל של דייב גרוהל מ-2004, פרובוט, ואת פפר קינן בפרויקט-הצד של פיליפ אנסלמו, סולן פנטרה לשעבר, דאון. פפר קינן (שירה / גיטרה) וודי ות'רמן (גיטרה) מייק דין (שירה / בס) סטנטון מור (תופים) אריק אייק (שירה) (נפטר ב-2017) סיימון בוב (שירה) קרל אגל (שירה) פיל סווישר (בס) ריד מאלין (תופים) ג'ימי באואר (תופים) Eye For An Eye – 1984 Animosity – 1985 Technocracy – 1987 (מיני-אלבום) Blind – 1991 Deliverance – 1994 Wiseblood – 1996 America's Volume Dealer – 2000 In the Arms of God – 2005 Corrosion of Conformity – 2012 IX – 2014 No Cross No Crown – 2018 מדיה וקבצים בנושא Corrosion of Conformity בוויקישיתוף אתר האינטרנט הרשמי של Corrosion of Conformity Corrosion of Conformity, ברשת החברתית פייסבוק Corrosion of Conformity, ברשת החברתית אקס (טוויטר) Corrosion of Conformity, ברשת החברתית אינסטגרם Corrosion of Conformity, במסד הנתונים הקולנועיים IMDb (באנגלית) Corrosion of Conformity, באתר אפל מיוזיק (באנגלית) Corrosion of Conformity, באתר ספוטיפיי Corrosion of Conformity, באתר סאונדקלאוד (באנגלית) Corrosion of Conformity, באתר Last.fm (באנגלית) Corrosion of Conformity, באתר AllMusic (באנגלית) Corrosion of Conformity, באתר MusicBrainz (באנגלית) Corrosion of Conformity, להקה באתר Encyclopedia Metallum (באנגלית) Corrosion of Conformity, באתר דיזר Corrosion of Conformity, באתר Discogs (באנגלית) Corrosion of Conformity, באתר Songkick (באנגלית) Corrosion of Conformity, באתר Genius Corrosion of Conformity, באתר SecondHandSongs Corrosion of Conformity, באתר בילבורד (באנגלית) Corrosion of Conformity, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
On Every Street

On Every Street הוא אלבומה השישי והאחרון של להקת הרוק הבריטית דייר סטרייטס שיצא לאור בספטמבר 1991. האלבום הוקלט בין נובמבר 1990 למאי 1991 באולפני "AIR Studios" ‏(Associated Independent Recording) שבלונדון. האלבום לא הצליח כקודמו Brothers in Arms, אך עם זאת זכה להצלחה מסחרית, כשנמכר ברחבי העולם בכ-10 מיליון עותקים. האלבום הגיע למקום הראשון במצעד הבריטי, והגיע למקום ה-12 במצעד בילבורד 200 האמריקאי. מסע ההופעות לקידום האלבום היה מפרך והסתיים בסוף 1992. הלהקה חדלה מלהתקיים ב-1995, אז פרש נופלר לטובת קריירת סולו. מהאלבום יצאו שישה סינגלים: כל השירים נכתבו על ידי מארק נופלר חברי להקת דייר סטרייטס מארק נופלר - שירה, גיטרה ג'ון אילזלי - גיטרה בס אלן קלארק - אורגן, פסנתר, סינתיסייזר גאי פלטשר - סינתיסייזר, קולות רקע משתתפים נוספים ג'ף פורקארו - תופים ג'ורג' מרטין - מנצח מאנו קאשה - תופים, כלי הקשה מידע על האלבום On Every Street באתר MusicBrainz מידע על האלבום On Every Street באתר AllMusic האלבום On Every Street באתר Discogs האלבום On Every Street באתר ספוטיפיי האלבום On Every Street באתר אפל מיוזיק ביקורת וסיקור על האלבום, באתר Allmusic ביקורת על האלבום, באתר רולינג סטון ‏ On Every Street - Awards, באתר AllMusic סינגלים מאת "דייר סטרייטס", באתר הרשמי של חברת המצעדים הרשמית הגיע למקום ה-49 במצעד הסינגלים הצרפתי הגיע למקום ה-43 במצעד הסינגלים ההולנדי
אפיוס קלאודיוס פולכר (קונסול 79 לפנה"ס)

אפיוס קלאודיוס פולכר (לטינית: Appius Claudius Pulcher) היה קונסול רומי ברפובליקה הרומית. פולכר היה בן לענף פולכר המכובד בגנס הקלאודיים, שרבים מבניו שימשו כמגיסטראטים ברפובליקה הרומית. האזכור הראשון לפולכר הוא בשנת 88 לפנה"ס, שנה בה כיהן כפראיטור ושירת בצבא הרומי תחת פיקודו של לוקיוס קורנליוס סולה. פולכר היה מתומכיו הנאמנים של סולה עם פרוץ מלחמת האזרחים הרומית. לאחר כיבושה של רומא בידי סולה הוא מינה את פולכר לפקד על הצבא שצר על העיר נולה, אחד מהמעוזים האחרונים של המורדים האיטלקים. לאחר שסולה יצא למזרח באותה שנה להילחם במיתרידטס השישי, מלך פונטוס, התלקחה מחדש מלחמת האזרחים ורומא נפלה לידיהם של גאיוס מריוס ולוקיוס קורנליוס קינה. פולכר הצליח להימלט מהטבח שביצעו הפופולרים בראשות מריוס בתומכי סולה, אולם הוא נאלץ לגלות מאיטליה. בזמן גלותו הוחרבו אחוזתו ורכושו הוחרם על ידי הממשלה הפופולרית. עם חזרתו של סולה מהמזרח בשנת 83 לפנה"ס חבר אליו פולכר בשנית. הניצחון הסופי של סולה במלחמת האזרחים החזיר לפולכר את מעמדו הקודם ובשנת 79 לפנה"ס הוא נבחר למשרת הקונסול. עם תום שנת כהונה זו נשלח פולכר למוקדון שם שימש כנציב רומא עד שנת 76 לפנה"ס. אפיוס קלאודיוס פולכר היה נשוי ככל הנראה לקייקיליה מטלה (אנ') (בתו של בליאריקוס (אנ')), אף שהדבר אינו מקובל על כל החוקרים. ההיסטוריון הבריטי טימותי פיטר וייסמן (אנ') מאמין שאשתו הייתה סרווילה קייפיונה (Servilia Caepione) (ידוע שהייתה סרוויליה בתקופה זו. זו הייתה אשתו של פולכר, אבל לא ידוע איזה פולכר). ג'פרי טאטום חושב שיש מעט מדי מידע כדי להיות בטוח בכל מקרה. היו לו שישה ילדים ידועים: אפיוס קלאודיוס פולכר (קונסול משנת 54 לפנה"ס) גאיוס קלאודיוס פולכר פובליוס קלאודיוס פולכר, ששינה את שמו לקלודיוס קלאודיה טרטיה, שנישאה לקווינטוס מרקיוס רקס (אנ') קלאודיה (הידועה גם בשם קלודיה), אשתו של קווינטוס קייקיליוס מטלוס קלר קלאודיה (בערך 90 לפנה"ס - לאחר 66 לפנה"ס), אשתו הראשונה של לוקיוס ליקיניוס לוקולוס, ממנו התגרשה בשנת 66 לפנה"ס. טימותי וייסמן גם העלה השערות שקלודיה אשתו של אולוס אופיליוס (אנ') הייתה אולי אחת מבנותיו.
יקנה אמריקנית

יָקָנָה אָמֵרִיקָנִית (שם מדעי: Jacana spinosa) הוא מין עוף שוכן מים ממשפחת היקניים, שתחום תפוצתו מתפרש על פני חופי מקסיקו, מזרח פנמה, קובה, ג'מייקה והיספניולה, והוא נצפה גם בטקסס ובאריזונה. מקור שמה של היאקנה הוא מטופי עתיקה. אזור המחיה המועדף על היאקנה הוא ביצות ובריכות באזורים חופיים, שם היא ניזונה בעיקר מחרקים שהיא מוצאת על פני המים או על הצמחייה הצפה; אך גם מדגים, רכיכות, חלזונות, תולעים וסרטנים קטנים. בטנה וגבה של היאקנה בצבע חום כהה, בעוד ראשה וצווארה שחורים. מקורה צהוב, ומעליו יש דלדול בצבע צהוב. בסיס המקור לבן. בתעופה, ניתן לראות את פנים הכנף, ששחור בבסיסו וצהוב ברובו. גבות העיניים אצל צעירים לבנות. הנקבות גדולות, מהזכרים פי שניים כמעט, מה שניכר במשקלן הממוצע (כ-145 גרם) לעומת זה של הזכרים (כ-86 גרם). אורכה של היאקנה הוא כ-24 ס"מ, ומוטת הכנפיים שלה היא כ-50 ס"מ. היקנות האמריקניות הן פוליאנדריות, ובכל טריטוריה יש בדרך כלל נקבה אחת ו1-4 זכרים. הזכר והנקבה שומרים על קשר זוגי במשך כל השנה, גם מחוץ לעונת הרבייה, והנקבה תבריח נקבות אחרות שמנסות להתקרב לטריטוריה שלה; הקשר נשבר רק בהתחלפות הזכר או הנקבה. הזכר בונה קן שעשוי מחומרים צמחיים על גבי צמחייה צפה שנמצאת בבריכה שלו. הנקבה מטילה כ-4 ביצים, והזכר דוגר עליהם במשך 28 ימים. היקנות הצעירות פורחות מהקן לאחר כ-57 ימים, אך עדיין יהיו תלויות בהוריהן לצורך השגת מזון עד הגיען לגיל כשנה. טורפיה של היאקנה כוללים בין השאר נחשים, קיימנים, צבים, עופות גדולים יותר וסוגים שונים של יונקים. מדיה וקבצים בנושא יקנה אמריקנית בוויקישיתוף יקנה אמריקנית, באתר ITIS (באנגלית) יקנה אמריקנית, באתר NCBI (באנגלית) יקנה אמריקנית, באתר Animal Diversity Web (באנגלית) יקנה אמריקנית, באתר GBIF (באנגלית) יקנה אמריקנית באתר הרשימה האדומה של IUCN
1991 (מיני-אלבום של אזיליה בנקס)

1991 הוא המיני אלבום הראשון של הראפרית האמריקאית אזיליה בנקס. האלבום יצא לאור בבריטניה ב-28 במאי 2012, ויום לאחר מכן גם בארצות הברית, דרך חברת התקליטים אינטרסקופ רקורדס. הסינגל הראשון מהאלבום, 212, יצא לאור ב-6 בדצמבר 2011, וכשנה לאחר מכן יצא לאור הסינגל השני מהאלבום, Liquorice. האלבום הגיע למקום ה-133 במצעד האלבומים של ארצות הברית, בילבורד 200, שם גם דורג במקום ה-12 במצעד אלבומי הראפ. הסינגל הראשון מהאלבום, 212, זכה להצלחה והגיע למעמד זהב בבריטניה. במקור תוכנן האלבום לצאת לאור ב-17 באפריל 2012, אך הוצאתו נדחתה בחודש. עטיפת האלבום ורשימת הרצועות פורסמו ב-15 במאי, ובאותו יום גם אושר כי תאריך הוצאת האלבום יהיה ה-28 במאי 2012. במקור היו אמורות להיות שלוש רצועות באלבום: "212", "1991" ו-"Grand Prix", אך עקב דחיית הוצאתו הוארך האלבום, והשיר "Grand Prix" הוחלף בשירים "Liquorice" ו-"Van Vogue". מאוחר יותר אישרה בנקס בטוויטר כי השיר שהוחלף נכתב מחדש, והוא צפוי להופיע באלבום האולפן שלה, Broke with Expensive Taste, תחת השם "Miss Camaraderie". מידע על האלבום 1991 באתר MusicBrainz מידע על האלבום 1991 באתר AllMusic האלבום 1991 באתר Discogs האלבום 1991 באתר ספוטיפיי האלבום 1991 באתר אפל מיוזיק Azealia Banks Delays '1991' EP פורסם באתר בילבורד ב-17 באפריל 2012 ג'ן פלי, Azealia Banks to Release 1991 EP פורסם באתר פיצ'פורק ב-28 במרץ 2012 Azealia Banks confirms '1991' EP tracklist, artwork, פורסם באתר Digital Spy ב-15 במאי 2012 Trove - Archived webpage, Trove (באנגלית) AZEALIA BANKS | full Official Chart History | Official Charts Company, www.officialcharts.com מידע על 1991 באתר המצעד האמריקאי Azealia Banks, Billboard Azealia Banks, Billboard 2013 Accreds.pdf, Dropbox (באנגלית)
חולדת חוף

חולדת חוף (שם מדעי: Rattus norvegicus), הידועה גם בשמות חולדה נודדת, חולדת ביוב, וחולדה נורווגית, היא המין הנפוץ והמוכר ביותר בסוג חולדה. על אף שמה המדעי, אין קשר בין החולדה לנורווגיה. השם נוצר ככל הנראה בטעות במאה ה-17 על ידי חוקר הטבע האנגלי ג'ון ברקנהוט (John Berkenhout) שהאמין שהחולדות הגיעו לאנגליה באוניות מנורווגיה ב-1728, למרות שבאותה תקופה החולדה טרם הגיעה לנורווגיה, ומוצאה האמיתי הוא אסיה. חולדת חוף היא מהגדולים בעל-המשפחה עכברים. אורך גופה הכולל נע בין כ-31 ל-48 ס"מ, אורך זנבה כ-12 עד 22 ס"מ ומשקלה נע בין 150 ל-500 גרם. צבעה חום או אפור. מקורה הוא מסין, אך כיום היא נפוצה בכל היבשות למעט אנטארקטיקה. זאת החולדה השולטת באירופה ובאמריקה הצפונית. למעט מקרים חריגים, חולדת החוף נמצאת בכל מקום בו בני האדם חיים, בעיקר באזורים עירוניים. חולדת החוף היא סתגלנית ומשגשגת בערים ובמשכנות האדם. מאחר שהיא נושאת מחלות רבות, בהן מחלות מידבקות, היא נחשבת למזיק לאדם שפגיעתו גדולה ורעה. חולדות מסוימות ממין זה משמשות כחיות מעבדה, אורגניזם מודל ואף כחיית מחמד. מדיה וקבצים בנושא חולדת חוף בוויקישיתוף חולדת חוף, באתר ITIS (באנגלית) חולדת חוף, באתר NCBI (באנגלית) חולדת חוף, באתר Animal Diversity Web (באנגלית) חולדת חוף, בבסיס הנתונים ARKive (באנגלית) חולדת חוף, באתר האנציקלופדיה של החיים (באנגלית) חולדת חוף, באתר GBIF (באנגלית) "הסוג חולדה (Rattus)" - אתר עמותת מן השדה חולדת חוף באתר הרשימה האדומה של IUCN חולדת חוף במילון בעלי חיים א"י (תשכ"ג), 1963, באתר האקדמיה ללשון העברית (Brown rat (Rattus norvegicus ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
חולדה מצויה

חולדה מצויה או גם חולדת עֲלִיּוֹת או חולדת הבתים (שם מדעי: Rattus rattus) היא מין נפוץ בסוג חולדה. זאת החולדה השנייה בתפוצתה לאחר חולדת החוף. מוצאה באסיה הטרופית, משם היא התפשטה למזרח הקרוב בתקופה הרומאית, ולאחר מכן לאירופה במאה הראשונה ומשם התפשטה עם האירופאים סביב העולם. החולדה המצויה היא פעילת לילה, חברותית, וחיה בלהקות גדולות וטריטוריאליות המכילות זכר שליט, זכרים נוספים ונקבות. החולדות מסמנות את הטריטוריה באמצעות חומר המופרש מבלוטות הנמצאות בבטן ובלחיי החולדה. ניתן לזהות סימונים אלו לפי צבעם, אשר כהה יותר מהסביבה. החולדה המצויה אינטליגנטית ביותר ולומדת מניסיונה ומניסיון חולדות אחרות. היא מרבה לקפוץ ולטפס. החולדה המצויה בונה בדרך כלל קינים במקומות גבוהים. בבנינים החולדה המצויה חיה בדרך כלל בקומות הגבוהות. החולדה המצויה מתנהגת בתוקפנות כאשר היא נלקחת מהטבע בידי בני אדם, אך כאשר בני אדם מטפלים בה כגורה ללא אימה, החולדה לא מתנהגת בתוקפנות כלפי בני האדם ואף יכולה להיות חיית מחמד רגועה ושלווה. חולדות מצויות נחשבות אוכלות כל, וניזונות ממגוון מזונות בהם זרעים, פירות, עלים, גבעולים, פטריות, חסרי חוליות ובעלי חוליות. הן ניזונות גם מציפורים וחרקים. ביום ממוצע הן ניזונות מכ-15 גרם ושותות כ-15 מיליליטרים מים. החולדה המצויה היא סתגלנית ומשגשגת בערים ובמשכנות האדם. מאחר שהיא נושאת מחלות רבות, בהן מחלות מידבקות, היא נחשבת למזיק לאדם שפגיעתו גדולה ורעה. מדיה וקבצים בנושא חולדה מצויה בוויקישיתוף חולדה מצויה, באתר ITIS (באנגלית) חולדה מצויה, באתר NCBI (באנגלית) חולדה מצויה, באתר Animal Diversity Web (באנגלית) חולדה מצויה, בבסיס הנתונים ARKive (באנגלית) חולדה מצויה, באתר האנציקלופדיה של החיים (באנגלית) חולדה מצויה, באתר GBIF (באנגלית) חולדה מצויה באתר הרשימה האדומה של IUCN חולדה מצויה/חולדת עליות במילון בעלי חיים א"י (תשכ"ג), 1963, באתר האקדמיה ללשון העברית האנציקלופדיה העברית כרך י"ז עמוד 441
עניין

עניין הוא רגש או תחושה הקשורים ישירות לקשב. זאת משום שגירויים העולים בקנה אחד עם התעניינותו של אדם ברגע מסוים עשויים למשוך את תשומת ליבו במיוחד. כתוצאה מכך, כאשר אדם (או בעל חיים מפותח אחר) מרגיש עניין, הוא מתמקד באובייקט, באירוע או בתהליך שבו הוא מתעניין. בעקבות זאת, העניין מהווה גורם הנעה למגוון רחב של התנהגויות. תחושה של היעדר עניין מכונה שעמום. לרגש העניין הבעת פנים ייחודית משלו, שבה אישונים מורחבים הם הרכיב הבולט ביותר. המונח עניין משמש גם לתיאור נטייה רגשית קבועה. כך לאדם יכול להיות עניין בתחומים מסוימים, גם אם הוא לא מפנה אליהם קשב בהווה. תחומים אלה נקראים תחומי עניין. הגירויים שמעוררים עניין באדם קשורים לניסיון העבר שלו, באופן ספציפי למידת היותם חדשים עבורו. מצד אחד גירויים מוזרים ולא מוכרים מעוררים עניין וסקרנות, ומאידך, גירויים חדשים שיש בהם משהו מוכר, מוטמעים בקלות לסכמות קיימות ומרחיבים אותן, באופן שמתגמל את המוח ומעורר הנאה ועניין בהם. גירויים מעניינים קשורים במידה רבה גם לצרכים, כלומר למידה בה הם ממלאים צרכים ומסבים הנאה, או מפריעים למילוי צרכים ובכך מסבים כאב. עם זאת, היכולת לעורר את הקשב והיכולת להחזיק את הקשב בריכוזו, הם שני דברים שונים. למרות שהקשב עשוי זמנית להתמקד בגירויים פתאומיים וחדים, אם אין בהם דבר מה נוסף מלבד היותם חדים ופתאומיים, בני אדם לא מדברים עליהם כ"מעניינים", והקשב עובר במהרה לדברים אחרים. תופעה זו מוסברת בין היתר על ידי תהליכי הביטואציה או התרגלות, שבהם חלה ירידה בעוצמת התגובה לגירוי מסוים בעקבות חשיפה מתמשכת אליו. ההתרגלות מסייעת לאדם להתמקד באירועים חדשים בסביבה, על ידי הפחתת הצורך לבזבז מאמץ התנהגותי בהגבה חוזרת ונשנית לגירויים ישנים. כדי להחזיק את תשומת הלב במשך זמן ממושך יש לטפח מידת-מה של התעניינות ממשית. הבנת הפסיכולוגיה של עניין הופכת את החשיבות הגדולה של עניין בחינוך למובנת מאליה. ככל שהמורה מצליח לעורר ולשמר עניין בתלמיד, כך תגבר הקלות, המהירות והדבקות שבה הוא ירכוש מידע. לפי פול סילביה, מחבר הספר "חקירת הפסיכולוגיה של עניין", במחקר הנוכחי בתחום, המונח משמש כמושג כללי העשוי להכיל מונחים פסיכולוגיים ספציפיים יותר, כמו סקרנות ובמידה פחותה בהרבה - הפתעה. סילביה טוען בספרו שההבחנה בין עניין לבין סקרנות היא מבלבלת ושנויה במחלוקת, כאשר חוקרים מסוימים טוענים שמדובר בשני גורמי הנעה שונים בעלי השלכות רגשיות שונות. כמה מהחוקרים טוענים שעניין הוא הרגש המניע את ההתנהגות שהיא סקרנות. אחרים טוענים שסקרנות היא הנעה ראשונית לקשב קצר-טווח, שיכולה לגרום לעניין וקשב לזמן ממושך יותר. בעל עניין ניגוד עניינים דבר שנאמר בזה ואינו עניין לו פרדוקס המספרים המעניינים Exploring the Psychology of Interest | Paul J. Silvia | 9780195158557 | Oxford University Press Canada, www.oupcanada.com CATHOLIC ENCYCLOPEDIA: Psychology of Interest, www.newadvent.org רוברט ס. וודוורת (1965). פסיכולוגיה. תל אביב: מסדה. Barbie: Manufactured by Mattel, designed by evolution VII | Psychology Today, www.psychologytoday.com (באנגלית) גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה. K. Ann Renninger, Suzanne Hidi, Andreas Krapp (ע), The Role of interest in Learning and Development, New York and London: Psychology Press - Taylor & Francis Group, 2014 Silvia, Paul J, Exploring the psychology of interest. New York, NY, US: Oxford University Press. (2006). viii Exploring the Psychology of Interest
קרולין דברנה

קרולין דברנה (בצרפתית: Caroline Dhavernas, נולדה ב-15 במאי 1978) היא שחקנית קנדית. דברנה ידועה בעיקר בשל תפקידה הראשי בסדרה "Wonderfalls" ותפקידיה בסדרות "מחוץ למפה" ו"חניבעל". דברנה נולדה במונטריאול שבקנדה למשפחה דוברת צרפתית. הוריה, סבסטיאן ומישל, הם שחקנים המשחקים בסדרות טלוויזיה בצרפתית. אחותה, גבריאלה דברנה, עוסקת אף היא במשחק ובפרט בדיבוב. הוריה שלחו אותה לבית ספר יסודי דובר אנגלית ולכן היא דוברת אנגלית שוטפת. בגיל 8 החלה לדבב בתוכניות טלוויזיה כגון מסיפורי המלך בבר. בגיל 12 שיחקה בסרט "Comme un Voleur" ובכך החלה את קריירת המשחק שלה. ב-1999 גילמה את דמותה של השחיינית מרילין בל בסרט הטלוויזיה "Heart: The Marilyn Bell Story". כהכנה לתפקיד התאמנה למשך חודשיים במועדון שחייה. ב-2002 שיחקה תפקיד ראשי בסרט "Edge of Madness". ב-2004 גילמה את ג'יי טיילר, הדמות המרכזית בסדרה "Wonderfalls". ג'יי היא בחורה ממשפחה עשירה ומצליחה שעובדת בחנות מזכרות ומתגוררת במעונוע. במהלך הסדרה מגוון חפצים דוממים פונים לג'יי ומורים לה לבצע פעולות מסוימות, מהן מתפתחות תוצאות לא צפויות. דברנה גם מדבבת את דמותה בגרסה הצרפתית של הסדרה. לאחר מכן שיחקה בסרטים הקנדים "These Girls" ‏(2005), "Niagara Motel" ‏(2006) ו"Surviving My Mother" ‏(2007). ב-2008 כיכבה בסרט "פשנדל" העוסק בקרב פשנדל. בריאיון איתה אמרה: "זה סרט יפהפה ואני באמת-באמת שמחה להיות חלק ממנו. הוא עוסק בקרב פשנדל שהיה קרב חשוב מאוד עבור הקנדים וזהו חלק משמעותי בהיסטוריה שלנו. זה פשוט מדהים לחיות חלק מההיסטוריה הזו. חלק מההיסטוריה שלנו." ב-2009 השתתפה בסרט "קריאת הינשוף", עיבוד קולנועי של רומן מאת פטרישה הייסמית' - "The Cry of the Owl". ב-2010 הופיעה בפרק הראשון והאחרון בסדרה זוכת פרס אמי, "הפסיפיק". בשנה זו גם קיבלה תפקיד אורח בסדרה חוק וסדר: כוונה פלילית. באותה שנה שיחקה בקומדיה הרומנטית "אהבה בהחלפה" בכיכובה של ג'ניפר אניסטון.  ב-2013 לוהקה לתפקיד ד"ר אלנה בלום בסדרה "חניבעל". ב-2017–2018 כיכבה כדמות ראשית בסדרה מרי הורגת אנשים. קרולין דברנה, במסד הנתונים הקולנועיים IMDb (באנגלית) קרולין דברנה, באתר AllMovie (באנגלית) קרולין דברנה, במסד הנתונים הקולנועיים KinoPoisk (ברוסית) Interview with Caroline Dhavernas Bianca in SURVIVING MY MOTHER
פאנק בלוז

פאנק בלוז או בלוז פאנק (מאנגלית: Punk Blues) הוא סגנון מוזיקלי המשלב מרכיבים של פאנק רוק ובלוז. מוזיקאים בסגנון פאנק בלוז משלבים גם מרכיבים מסגנונות קרובים, כגון פרוטו פאנק ובלוז רוק. פאנק בלוז מייצג מוזיקה שנועדה להיות גולמית, פשוטה ורגשית, מאפיינים המשותפים לסגנונות הפאנק והבלוז, אך פאנק בלוז מעט מהיר יותר מהם. מקורות סגנון זה הם בסגנון הגראג' רוק, שהתפתח בשנות ה-60 וה-70 בארצות הברית; סגנון המוזיקה הבלוזי באלבומיו הראשונים של זמר האוונגרד קפטן ביפהארט; וסגנון המוזיקה הגולמי באלבום הראשון של להקת "Gun Club" שיצא ב-1981. הרכבים מוזיקליים בולטים שהשתמשו בסגנון זה בסוף שנות ה-80 היו "Social Distortion" ו-"Rollins Band". בשנות ה-90 השתמשו בו הרכבים כגון "Jon Spencer Blues Explosion" ו-"The Oblivians". הסגנון זכה לחשיפה רבה בשנות ה-2000, לאחר שלהקת הווייט סטרייפס הפופולרית החלה לשלב אותו באלבומים שיצרוה. בתקופה זו היה הסגנון בשימוש גם בקרב להקות כגון "Soledad Brothers" ו-"The Von Bondies". מדיה וקבצים בנושא פאנק בלוז בוויקישיתוף Punk and the Blues Evolution: The Immortal Lee County Killers פאנק בלוז, באתר allmusic
חפרפרת אירופית

חפרפרת אירופית (שם מדעי: Talpa europaea), הידועה גם בשמות חפרפרת מצויה וחפרפרת צפונית, היא מין בסוג חפרפרת ממשפחת החפרפרתיים בסדרת אוכלי החרקים הנפוצה בעיקר במרכז אירופה אך גם במערב אירופה ומזרח אירופה. היא תוארה בידי החוקר קארולוס ליניאוס ב-1758. החפרפרת חיה במחילות מסועפות שאותן היא מרחיבה באופן קבוע. החפרפרות משוטטות במנהרותיהן ללא הרף אחר טרפן. הן ניזונות משלשולים, חרקים, נדלים ואפילו עכברים וחדפיים. הרוק שלה מכיל רעלן המשתק בעיקר את השלשולים. גופה בצורת גליל ואורכו כ-12 ס"מ. הנקבות לרוב קטנות יותר מהזכרים. עיניה קטנות ומוחבאות מאחורי פרוותה. אוזניה קטנות ובולטות במקצת מעורה. פרוותה לרוב בצבע אפור כהה. חפרפרת אירופית, באתר ITIS (באנגלית) חפרפרת אירופית, באתר NCBI (באנגלית) חפרפרת אירופית, באתר Animal Diversity Web (באנגלית) חפרפרת אירופית, באתר האנציקלופדיה של החיים (באנגלית) חפרפרת אירופית, באתר GBIF (באנגלית) חפרפרת אירופית באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
גאיוס מוקיוס סקבולה

גאיוס מוקיוס סקבולה (בלטינית: Gaius Mucius Scaevola) הוא דמות אגדית רומית על צעיר שהתפרסם במעשה גבורה שעשה בזמן מצור אטרוסקי על רומא. על פי המסורת, בשנת 508 לפני הספירה, בעת מלחמה בין רומא לבין העיר האטרוסקית קלוסיום (Clevsin) (בפרובינקיה האטרוסקית סיינה), המלך לארס פורסנה (Lars Porsena) הטיל מצור על רומא. מוקיוס, באישור הסנאט הרומי, התגנב לתוך המחנה האטרוסקי וניסה לרצוח את פורסנה. זה היה יום התשלום לחיילים. היו שם שני אנשים לבושים באופן דומה על במה מוגבהת מדברים אל החיילים. מוקיוס טעה בזיהוי והרג את הסופר של פורסנה במקום את המלך. מוקיוס נתפס והצהיר: "אני גאיוס מוקיוס, אזרח רומי, באתי לכאן להרוג את אויבי, ואני מוכן למות כפי שאני מוכן להרוג. אנו הרומאים פועלים באומץ וסובלים באומץ." בנוסף, הוא אמר שהוא הראשון מתוך 300 רומאים צעירים שמוכנים לחרף את נפשם במטרה להרוג את המלך האטרוסקי. מוקיוס, על פי המסורת הכניס את ידו הימנית לאש הבוערת והחזיק אותה שם מבלי להראות סימן לכאב. פורסנה, שהתרשם מהפגנת האומץ, שחרר את מוקיוס ואפשר לו לחזור לרומא, באומרו "לך לדרכך, הואיל ואתה גורם יותר נזק לעצמך מאשר לי". במקביל, הוראטיוס קוקלס (Horatius Cocles) הצליח להגן על גשר הכניסה לעיר ולכן המלך פורסנה שלח שליח לרומא לשאת ולתת על הסכם שלום ועבר לתקוף את העיר אריקיאה (Ariccia) הסמוכה. למוקיוס הוענקה אדמה על גדתו הימנית של הטיבר והוא אביה של משפחת (Gens) הפטריקים מוקיה (Mucia). מדיה וקבצים בנושא גאיוס מוקיוס סקבולה בוויקישיתוף גאיוס מוקיוס סקבולה, באתר אנציקלופדיה בריטניקה (באנגלית)